Document ID: /roh_data/filtered/Billingualer_Corpus_interleaved-de-rm.jsonl.gz/695

This is a text translated from German to Rumantsch Grischun.
Erste definitive Ergebnisse der eidgenössischen Volkszählung 2000

Die Wohnbevölkerung Graubündens ist in den letzten zehn Jahren um 13'200 Personen gewachsen: Per 5. Dezember 2000 hatte der Kanton Graubünden 187'058 Einwohnerinnen und Einwohner. Dies geht aus den neusten Zahlen der Volkszählung 2000 hervor.

Im Vergleich zur Schweiz ist die Bevölkerung in Graubünden in den Neunziger Jahren stärker gewachsen. Von 1990 bis 2000 stieg die Zahl der Bündner Bevölkerung um 7,6 Prozent (Schweiz 6,0 Prozent). Im Zeitraum einer Generation (1970 bis 2000) stieg die Einwohnerzahl in Graubünden um 15,4 Prozent, leicht unter dem schweizerischen Wachstum von 16,2 Prozent. Während in den Siebziger Jahren der Zuwachs mässige 1,6 Prozent (Schweiz 1,5 Prozent) betrug, stieg dieser zwischen 1980 und 1990 um 5,7 (Schweiz 8,1 Prozent) und zwischen 1990 und 2000 relativ stark um 8,1 Prozent (Schweiz 6,6 Prozent).

Von Region zu Region unterschiedlich

Die Regionen Graubündens entwickelten sich sehr unterschiedlich. Den stärksten Bevölkerungszuwachs innerhalb von 30 Jahren erfuhren das Bündner Rheintal mit 23,1, die Region Heinzenberg-Domleschg mit 21,2 und das Oberengadin mit 20,0 Prozent. Das Calancatal und das Puschlav entvölkerten sich um 11,4 resp. 9,8 Prozent, und die Randregionen Bergell, Hinterrhein und Misox blieben unter einem Zuwachs von 5 Prozent.

Die Bevölkerung ist sehr unterschiedlich auf die Regionen verteilt. Das Bündner Rheintal mit 36,5 Prozent und die Surselva mit 13,5 Prozent Anteil machen die Hälfte der Bündner Bevölkerung aus. Somit entfallen auf die übrigen 13 Regionen noch Bevölkerungsanteile zwischen 0,4 (Calancatal) und 9,3 Prozent (Oberengadin).

Neue Sitzverteilung im Nationalrat

Auf der Grundlage der Volkszählung wird alle zehn Jahre die Verteilung der 200 Sitze im Nationalrat auf die Kantone im Verhältnis ihrer Bevölkerung neu festgelegt. Je 36'440 Einwohner haben Anrecht auf einen Sitz. Trotz dem prozentual höheren Zuwachs der Bündner Bevölkerung zwischen 1990 und 2000 von 7,6 Prozent im Vergleich zur Schweizerbevölkerung (6,0 Prozent) entfielen auf Graubünden wieder fünf Sitze; für einen Sitzgewinn wären rund 13'400 Einwohner mehr erforderlich gewesen. Die Kantone Waadt, Freiburg und Schwyz gewannen einen Sitz, die Kantone Bern, Basel-Stadt und Appenzell-Ausserrhoden mussten einen Sitz abgeben.

Gremium: Amt für Wirtschaft und Tourismus Graubünden

Quelle: dt Amt für Wirtschaft und Tourismus Graubünden

Data: 05.07.2002

Ils emprims resultats definitivs da la dumbraziun federala dal pievel 2000

La populaziun residenta dal Grischun è s'augmentada ils davos diesch onns per 13'200 persunas; ils 5 da december 2000 aveva il chantun Grischun 187'058 abitantas ed abitants. Quai resulta da las cifras las pli novas da la dumbraziun dal pievel 2000.

En cumparegliaziun cun la Svizra è la populaziun dal Grischun s'augmentada pli ferm durant ils onns novanta. Da 1990 fin 2000 è il dumber da la populaziun grischuna s'augmentà per 7,6 pertschient (Svizra 6,0 pertschient). En ina generaziun (1970 fin 2000) è il dumber d'abitants dal Grischun s'augmentà per 15,4 pertschient; quai è levamain sut la creschien-tscha svizra da 16,2 pertschient. Durant ils onns settanta muntava l'augment entant a modests 1,6 pertschient (Svizra 1,5 pertschient), è el creschì tranter 1980 e 1990 per 5,7 (Svizra 8,1 pertschient) e tranter 1990 e 2000 relativamain ferm per 8,1 pertschient (Svizra 6,6 pertschient).

Differenzas da regiun a regiun

Las regiuns dal Grischun èn sa sviluppadas fitg differentamain. L'augment da la populaziun il pli grond entaifer 30 onns han gì la Val dal Rain grischuna cun 23,1, la regiun Mantogna - Tumleastga cun 21,2 e l'Engiadin'ota cun 20,0 pertschient. La Val Calanca e la Val Puschlav èn sa depopuladas per 11,4 resp. 9,8 pertschient, e las regiuns marginalas Bergiaglia, Valragn e Val Mesauc n'han betg surpassà l'augment da 5 pertschient.

La populaziun è repartida a moda fitg differenta en las regiuns. La Val dal Rain grischuna cun ina quota da 36,5 pertschient e la Surselva cun ina da 13,5 pertschient cumpiglian gia la mesadad da la populaziun grischuna. Uschia pertutgan las ulteriuras 13 regiuns anc quotas da populaziun tranter 0,4 (Val Calanca) e 9,3 pertschient (Engiadin'ota).

Nova repartiziun dals mandats dal cussegl naziunal

Sin fundament da la dumbraziun dal pievel vegn fixada da nov mitga diesch onns l'attribuziun dals 200 mandats dal cussegl naziunal als chantuns, e quai en proporziun cun lur populaziun. Mintga 36'440 abitants han il dretg d'in mandat. Malgrà la creschientscha pertschientualmain pli auta da la populaziun grischuna tranter il 1990 ed il 2000 da 7,6 per-tschient en cumparegliaziun cun la populaziun svizra (6,0 pertschient) èn vegnids attribuids al Grischun puspè tschintg mandats; per gudagnar in mandat fissan stads necessaris var 13'400 abitants dapli. Ils chantuns Vad, Friburg e Sviz han gudagnà in mandat, ils chantuns Berna, Basilea Citad ed Appenzell dador han pers in mandat.

Gremi: uffizi per economia e turissem

Funtauna: rg uffizi per economia e turissem dal Grischun

Data: 05.07.2002